बोले- भारत में कप्तानी करना मुझे सबसे ज्यादा पसंद, अगला मैच भी जीतेंगे
India Vs Australia (IND VS AUS) Indore Test Match Update; इंदौर टेस्ट में ऑस्ट्रेलिया ने गुरुवार को भारत को 9 विकेट से हरा दिया। भारत ने 76 रन का टारगेट दिया था, जिसे ऑस्ट्रेलिया ने 1 विकेट खो कर चेज कर लिया।
इंदौर टेस्ट में ऑस्ट्रेलिया ने गुरुवार को भारत को 9 विकेट से हरा दिया। भारत ने 76 रन का टारगेट दिया था, जिसे ऑस्ट्रेलिया ने 1 विकेट खो कर चेज कर लिया। पैट कमिंस की गैरमौजूदगी में स्टीव स्मिथ ने टीम की कप्तानी की। 2004 के बाद ऑस्ट्रेलिया दूसरी बार भारत में टेस्ट जीता। दोनों ही टेस्ट टीम ने स्टीव स्मिथ की कप्तानी में जीते हैं।
मैच जीतने के बाद स्टीव स्मिथ ने कहा - मुझे भारत में कप्तानी करना पसंद है क्योंकि मैं यहां की कंडीशंस को समझता हूं। मैच में हर के बॉल पर रोमांच बढ़ता ही जा रहा था। इस हफ्ते मैं अपने काम से खुश हूं।WTC फाइनल में पहुंच कर बहुत खुश हूं। मैं उम्मीद कर रहा हूं की टीम आखिरी मैच जीतेगी और हम सीरीज 2-2 से बराबर कर देंगे।
खबर में आगे बढ़ने से पहले देखते है स्टीव स्मिथ की कप्तानी में ऑस्ट्रेलिया का भारत में प्रदर्शन
अब पॉइंट्स में जानिए स्टीव स्मिथ ने क्या कहा 
2 दिनों के खेल में गिरे 30 विकेट
इंदौर टेस्ट में कुल 31 विकेट गिरे। इनमें से 30 तो दूसरे दिन ही गिरे थे। अहम बात यह कि 31 में से पेसर्स के खाते में चार विकेट ही आए। शेष या तो रन आउट हुए। या फिर स्पिनर्स को मिले।
तीसरे दिन शुक्रवार को ऑस्ट्रेलिया को 76 रनों का टारगेट मिला था। मार्नस लाबुशेन ने अश्विन की बॉल पर चौका जमाकर टीम को जिमाया। ट्रेविस हेड 49 और मार्नस लाबुशेन 28 नाबाद रहे।इससे पहले, भारत ने दूसरी पारी में 163 रन बनाते हुए 75 रनों की बढ़त ली थी, जबकि ऑस्ट्रेलिया 197 रन बनाकर पहली पारी में 88 रनों से आगे था। भारत पहली पारी में 109 रन पर सिमट गया था।
अगला टेस्ट अहमदाबाद में 
इंदौर में जीत के साथ कंगारू टीम ने चार मुकाबलों की सीरीज में 2-1 की वापसी की। सीरीज का आखिरी मुकाबला 9 से 13 मार्च तक अहमदाबाद के नरेंद्र मोदी स्टेडियम पर खेला जाएगा।
क्रिकेट से जुड़ी ये खबरें भी पढ़ें....
WTC फाइनल का इंतजार बढ़ा
टीम इंडिया को बॉर्डर-गावस्कर ट्रॉफी के तीसरे टेस्ट मैच में ऑस्ट्रेलिया के हाथों 9 विकेट से करारी शिकस्त झेलनी पड़ी। बल्लेबाजों के फ्लॉप शो की वजह से भारतीय टीम सवा दो दिन में ही मुकाबला हार गई।
इस हार से भारतीय टीम का वर्ल्ड टेस्ट चैंपियनशिप फाइनल में जगह बनाने का इंतजार भी लंबा हो गया है। स्टोरी में जानेंगे कि भारत के सामने आगे क्या समीकरण हैं और फाइनल में जगह बनाने के लिए क्या करना होगा। पढ़ें पूरी खबर
WPL का पहला सीजन 4 मार्च से: 23 दिन में 5 टीमें खेलेंगी 20 लीग मैच, दिल्ली सबसे मजबूत; जानें टूर्नामेंट के बारे में सबकुछ
एक दिन बाद यानी की 4 मार्च से विमेंस प्रीमियर लीग (WPL) के पहले सीजन का आगाज हो रहा है। 23 दिन चलने वाली इस लीग में 5 टीमें 20 लीग और दो नॉकआउट मैच खेलेंगी। टूर्नामेंट की शुरुआत शनिवार शाम 7:30 बजे डीवाई पाटिल स्टेडियम में गुजरात जायंट्स और मुंबई इंडियंस के मैच के साथ होगी। प्रतियोगिता के सभी 22 मैच मुंबई के डीवाई पाटिल और ब्रेबोर्न स्टेडियम पर खेले जाएंगे। पढ़ें पूरी खबर